open-index/open-wikipedia-markdown huggingface dataset:
Kristian Stuvik Holm

**Kristian Stuvik Holm** () er ein norsk sjakkspelar, noregsmeister i sjakk 2021, og Stormeister i sjakk.

## Internasjonal Meister i sjakk
Kristian Stuvik Holm vart IM etter sterke resultat i tre internasjonale turneringar i Kecskemet i Ungarn. I desember 2012 - januar 2013 tok han 7,5 poeng på 10 rundar, i september 2014 tok han 8 poeng på 10 rundar, og februar 2015 tok han 7,5 poeng på 10 rundar. Han hadde dermed oppfylt kravet om IM-resultat i turneringar med til saman minst 27 parti. Rating-kravet, kravet til eigen rating over 2400 oppfylte han også med 2414 pr. 1. mars 2015. Han vart deretter utnemnd til IM av Verdssjakkforbundet på FIDE-møtet i Chengdu, Kina 26-29. april 2015.

## Noregsmeister i sjakk for 2021
Kristian Stuvik Holm vart noregsmeister i sjakk for 2021 med 6,5 poeng på 9 rundar, 4 sigrar og 5 remisar. Dette var same poengsum som førehandsfavoritten Jon Ludvig Hammer. Holm fekk tittelen på betre kvalitetspoeng, altså at han hadde møtt relativt sterkare motstand. At Holm vann NM var ei overrasking, han var rangert som nr. 10 i turneringa.

## Stormeister i sjakk
Prestasjonen i NM 2021 ga han også eit andre napp i stormeister-tittelen. Den første innteikninga kom med tredjeplassen han tok i NM 2019. Det tredje nødvendige stormeister-nappet kom i ei turnering i Spania i juli 2022, med 7 poeng på 10 rundar. For å bli stormeister i sjakk måtte Holm dessutan klare å få eigen Elo-rating over 2500. Etter det tredje stormeisternappet mangla det 20 ratingpoeng. 19. januar 2025 nådde han dette ratingtalet på 2500 i ei turnering i Wales.. Han vart deretter utnemnd til stormeister av verdssjakkforbundet FIDE på 2025 1st FIDE council meeting 21-22. mars 2025. Kristian Stuvik Holm blei dermed den 19. norske stormeisteren i sjakk.

## Bakgrunnsstoff
* Kristian Stuvik Holm si spelarside hos FIDE
* Kristian Stuvik Holm sine parti hos NorBase
* Kristian Stuvik Holm sine sjakkparti hos Chessgames.com

## Fotnotar
Kjetil Stokke

**Kjetil Stokke** () er ein norsk sjakkspelar, Internasjonal Meister i sjakk (IM).

## Internasjonal Meister i sjakk
Kjetil Stokke vart IM etter sterke resultat i tre internasjonale turneringar. I Gausdal Classics i april 2007 tok han 5,5 poeng på 9 rundar. I Arctic Chess Challenge i Tromsø i august 2009 tok han også 5,5 poeng på 9 runder. Og i ei turnering i Barcelona i august 2012 tok han 7 poeng på 10 runder. Han hadde dermed oppfylt kravet om IM-resultat i turneringar med til saman minst 27 parti. Rating-kravet, kravet til eigen rating over 2400 hadde han oppfylt allereie pr. 1. juli 2010 med 2413. Han vart deretter utnemnd til IM av Verdssjakkforbundet på FIDE-møtet i Jerevan, Armenia 18-20. januar 2013.

Kjetil Stokke vart junior-noregsmeister i sjakk i 2003. Kjetil Stokke er medlem i Bergens Schakklub.

## Kjelder
* Øystein Brekke: *Norske sjakktrekk. Norges Sjakkforbund 100 år 1914-2014*, Norges Sjakkforbund 2014, ISBN 978-82-991916-2-3

## Fotnotar

## Bakgrunnsstoff
* Kjetil Stokke si spelarside hos FIDE
* Kjetil Stokke sine parti hos NorBase
* Kjetil Stokke sine sjakkparti hos Chessgames.com
Nabi Yunis

**Nabi Yunis** er det høgaste punktet i Dei palestinske territoria, med ei høgd på 1&nbsp;030&nbsp;meter over havet. Det ligg i byen Halhul i Hebron guvernement.

## Kjelder

**Denne artikkelen bygger på «[[:en:Nabi Yunis|Nabi Yunis]]» frå ,  den 17. september 2015.*
Freistingsfjellet

**Freistingsfjellet** er sagt å vere fjellet i Judeaørkenen der Jesus var freista av djevelen (Matteus 4,8). Det eigentlege fjellet er ukjend og umogeleg å avgjere. Det vert likevel generelt rekna for å vere **Quarantania**, eit fjell som er 366 meter høgt, og ligg 11&nbsp;km nordvest for Jeriko på Vestbreidda. 

På fjellet ligg det gresk-ortodokse Freistingsfjellet kloster eller «Qarantal». Oppom Qarantal, på toppen av klippa, står ein mur, som er ruinane etter ei hashemoneisk festning kalla Dok – Dagon.

I 1998 vart det bygde ein 1300 meter lang kabelvogn frå Tel Sultan i Jeriko til klosteret som ein turistattraksjon.

## Kjelder

**Denne artikkelen bygger på «[[:en:Mount of Temptation|Mount of Temptation]]» frå ,  den 17. september 2015.* 
*** oppgav desse kjeldene:*
Sultandammen

**Sultandammen** (hebraisk skrift בריכת הסולטאן, **Birket es-Sultan**) er eit vassreservoar frå oldtida på vestsida av Sionfjellet. Det vart truleg danna i tida kring Herodes og somme meiner det er Slangebassenget som er nemnt i Josefus. Det fekk vatn tilført via ein akvedukt. Dei osmanske sultanane (som det er kalla opp etter) forstørra det, slik at det målte 67 m × 169 m × 12 m. Det var ein del av vassforsyninga til Jerusalem frå antikken til seint i osmansk tid. Under krosstoga vart det kalla **Lacus Germani**.

I dag er dammen tørrlagt om sommaren og vert nytta til konsertar og festivalar.

## Kjelder

**Denne artikkelen bygger på «[[:en:Sultan's Pool|Sultan's Pool]]» frå ,  den 17. september 2015.* 
*** oppgav desse kjeldene:*


## Bakgrunnsstoff
Andreas Moen

**Andreas Moen** () er ein norsk sjakkspelar, Internasjonal Meister i sjakk (IM).

## Internasjonal Meister i sjakk
Andreas Moen vart IM etter sterke resultat i tre internasjonale sjakkturneringar. I ei turnering Barcelona i august 2008 tok han 7 poeng på 10 rundar. I ei turnering i Rethymno i Hellas i juli 2011 tok han 6 poeng på 9 runder. Og i Reykjavik Open i mars 2012 tok han det siste IM-nappet med 6 poeng på 9 parti. Han hadde dermed oppfylt kravet om IM-resultat i turneringar med til saman minst 27 parti. Rating-kravet, kravet til eigen rating over 2400 oppfylte han i løpet av ei turnering i april 2012, då han nådde opp i 2412. Han vart deretter utnemnd til IM av Verdssjakkforbundet på FIDE-kongressen i Istanbul, Tyrkia 27. august - 10. september 2012.

## Bakgrunnsstoff
* Andreas Moen si spelarside hos FIDE
* Andreas Moen sine parti hos NorBase
* Andeas Moen sine sjakkparti hos Chessgames.com

## Fotnotar
Gerisim

**Gerisim** (samaritansk hebraisk  *Ar-garízim*, arabisk *جبل جرزيم* *Jabal Jarizīm*, tiberisk hebraisk *הַר גְּרִזִּים* *Har Gərizzîm*, standard hebraiske *הַר גְּרִיזִּים* *Har Gərizzim*) er eit av to fjell like i nærleiken av Nablus på Vestbreidda og dannar sørsida av dalen som Nablus ligg i. Nordsida vert danna av Ebal. Fjellet er eit av dei høgaste punkta på Vestbreidda og stig til 881 meter over havet. Fjellet er særleg bratt på nordsida og er dekt med tynn vegetasjon på topen. Lenger nedde er det ei kjelde med ferskvatn..

Det ligg ein samaritansk landsby (Kiryat Luza) og ei israelsk busetjing (Har Bracha) på fjellkammen.

Fjellet er heilag for samaritanarane, og dei reknar dette, i staden for Tempelhøgda i Jerusalem, som staden Javeh valde ut for eit heilag tempel. Fjellet er framleis eit senter i samaritansk religiø og over 90% av samaritanarane i verda, bur tett ved Gerizim, hovudsakleg i Kiryat Luza.

## Kjelder

**Denne artikkelen bygger på «[[:en:Mount Gerizim|Mount Gerizim]]» frå ,  den 17. september 2015.* 
*** oppgav desse kjeldene:*

## Bakgrunnsstoff
* Bilete av Gerisim
Ebal

**Ebal** (arabisk جبل عيبال, *Jabal ‘Aybāl*; hebraisk skrift הר עיבל, *Har ‘Eival*) er eit av to fjell like ved byen Nablus på Vestbreidda og dannar nordsida av dalen som Nablus ligg i. På sørsida ligg fjellet Gerisim. Fjellet er eit av dei høgaste på Vestbreidda og stig til 940 meter over havet. Ebal består hovudsakleg av kalkstein. Fjellsidene ha fleire store holer som truleg har vore steinbrot, og ved foten av fjellet på nordsida ligg fleire graver.

Høgt oppe i fjellet, på vestsida, ligg ruinane av somme massive murar, kalla *Al-Kal'ah*, og aust for desse ligg andre ruinar som no vert kalla *Kunaisah*.

## Kjelder

**Denne artikkelen bygger på «[[:en:Ebal|Ebal]]» frå ,  den 17. september 2015.*  
 

## Bakgrunnsstoff
*Bilete av Ebal
Hazor

**Hazor** (hebraisk *Ramat Hazor*) er eit platå som markerer den geografiske grensa mellom Samaria i nord og Judea i sør. Toppen, som vert kalla Baal-hazor på hebraisk og Tell Asur på arabisk har ei høgd på 1&nbsp;020 meter over havet.

På toppen låg eit heidensk tempel for Baal, som vart rekna som «herre over fjellet», og derfor namnet «Baal-hazor».

## Kjelder

**Denne artikkelen bygger på «[[:en:Mount Hazor|Mount Hazor]]» frå ,  den 17. september 2015.* 
*** oppgav desse kjeldene:*
Wadi el-Quff

** Wadi el-Quff ** (hebraisk נחל תלם) er ein wadi som ligg på Vestbreidda. Ho spring ut vest i Judeafjella og renn vestover. Det offisielle israelske namnet er **Nachal Natziv** (נחל נציב), men dette namnet er ikkje i bruk i praksis. 

Wadien omfattar El Kof naturreservat (שמורת יער אל קוף) og Tor-Safa-grotta (מערת טור-צפא), som er den største grotta på vestsida av Judeafjella. 

El Kof naturreservat vart oppretta i 1927 under Det britiske mandatet og dekka opphavleg 1&nbsp;000 mål. I 1966 vart det utvida med ytterlegare 900 mål av jordanske styresmakter.

## Kjelder

**Denne artikkelen bygger på «[[:en:Nachal Telem|Nachal Telem]]» frå ,  den 17. september 2015.*
Wadi Fa'rah

**Wadi Fa'rah** er ei elv nord på Vestbreidda som munnar ut i Jordanelva ved Jisr Damiya. Han ligg i eit kupert område av Vestbreidda og skjer seg austover gjennom den øvre Jordandalen nær Huladalen, og gjennom den palestinske landsbyen Wadi al-Far'a.

## Arkeologi
Det er avdekt ein gammal flintfabrikk som ein del av tre stader frå Qaraoun-kulturen. Desse vart oppdaga og utgrave av Francis 
Turville-Petre mellom 1925 og 1926.

## Kjelder

**Denne artikkelen bygger på «[[:en:Wadi Fa&#39;rah|Wadi Fa&#39;rah]]» frå ,  den 17. september 2015.* 
*** oppgav desse kjeldene:*
Gehenna

**Gehenna** (gresk γέεννα, hebraisk  *Gehinnom* /, jiddisk *Gehinnam*) er namnet på ein stad utafor det gamle Jerusalem som i Det gamle testamentet vart kalla **Dalen til Hinnomsonen** (hebraisk  eller ) og er ein av dei to største dalane kring Gamlebyen.

I Det gamle testamentet var dette staden der fråfalne israelittar og følgjarar av forskjellige Ba'al- og kaananittisk gudar, ofra barn på bålet (2. Krønikebok 28,3). Sidan vart staden forbanna (Jer. 7,31).

I jødisk, kristen, og islamsk skrift er Gehenna ein stad dei vonde fer til. Dette er forskjellig frå det meir nøytrale Sheol/Hades, dødsriket, men Kong James-versjonen av Bibelen nytta omsetjinga helvete om begge. 

## Kjelder

**Denne artikkelen bygger på «[[:en:Gehenna|Gehenna]]» frå ,  den 17. september 2015.* 
*** oppgav desse kjeldene:*


## Bakgrunnsstoff

* Columbia Encyclopedia om Valley of Hinom
Getsemane

**Getsemane** (hebraisk גת שמנים, *Gat-Šmânim*, tyder «oljepresse») er ein hage ved foten av Oljeberget i Jerusalem, mest kjend som staden der Jesus bad og disiplane hans søv natta før krossfestinga.

I følgje Det nye testamentet var det ein stad Jesus og disiplane hans ofte vitja, noko som gjorde at Judas visste kvar han ville vere natta han vart arrestert.

## Kjelder

**Denne artikkelen bygger på «[[:en:Gethsemane|Gethsemane]]» frå ,  den 17. september 2015.*  
 

* Taylor, Joan E., «The Garden of Gethsemane», *Biblical Archeology Review* 21/4 (Juli/August 1995) 26-35: www.bib-arch.org/online-exclusives/Easter-03.asp

## Bakgrunnsstoff
* Catholic Encyclopedia om Getsemane
* Paul’s Knowledge of the Garden of Gethsemane Narrative , by Christopher Price
* FotoTagger Annotated Galleries - Gethsemane i art and reality
* Article on the history of the russiske kloster itself
Gaselledalen

**Gaselledalen** (hebraisk skrift עמק הצבאים, *Emek Hatzva'im*), offisielt kalla **Pri Har-dalen**, er eit ope område på 260 mål i hjartet av Jerusalem i Israel, i utkanten av bydelen Givat Mordechai.

Gaselledalen is er kalla opp etter ein flokk på 17 gaseller som held til i området. 

## Kjelder

**Denne artikkelen bygger på «[[:en:Gazelle Valley|Gazelle Valley]]» frå ,  den 17. september 2015.* 
*** oppgav desse kjeldene:*
Gihonkjelda

**Gihonkjelda** (hebraisk skrift מעיין הגיחון) var den viktigaste vasskjelda for Davidsbyen, den opphavlege plasseringa til Jerusalem. Vasskjelda gjorde at det var mogeleg å bu i Jerusalem i oldtida. Vatnet vart ikkje berre nytta til drikkevatn, men òg til vatning av hagar i Kidrondalen. Kjelda, som berre renn til tider av året, gjorde at Siloambassenget vart bygd for å lagre vatn når kjelda ikkje rann. 

## Kjelder

**Denne artikkelen bygger på «[[:en:Gihon Spring|Gihon Spring]]» frå ,  den 17. september 2015.* 
*** oppgav desse kjeldene:*



## Bakgrunnsstoff
Kidrondalen

**Kidrondalen** (hebraisk נחל קדרון, *Naḥal Qidron*; òg **Qidrondalen**; arabisk وادي الجوز, *Wadi al-Joz*) er ein dal på austsida av Gamlebyen i Jerusalem, mellom Tempelhøgda og Oljeberget. Han held fram austover til Judeaørkenen, mot Daudehavet. Busetjinga Kedar har fått namn etter dalen, og ligg på ein rygg over Kirondalen. Bydelen Wadi al-Joz er kalla opp etter det arabiske namnet på dalen. 

Det ligg mange gravholer i dalen. Området, som ligg i utkanten av landsbyen Silwan, var ein av dei viktigaste gravplassane i Jerusalem i tida kring Det andre tempelet. Fleire av desse gravene er nytta i seinare tid, anten som graver, eller som holer for eremittar og munkar i store klostersamfunn, som heldt til i Kidrondalen. Dei gamle gravene i området tiltrekte seg merksemda til gamle reisande, mellom anna Benjamin frå Tudela. 

## Kjelder

**Denne artikkelen bygger på «[[:en:Kiron Valley|Kiron Valley]]» frå ,  den 17. september 2015.* 
*** oppgav desse kjeldene:*
Erik Johannessen

**Erik Johannessen** () er ein norsk tidlegare fotballspelar frå Stavanger som var målvakt i Viking Fotballklubb i tida 1971-83. Gjennom sine år som aktiv spelar vann han og klubben fem seriemeisterskap og eit NM-gull, noko som gjer han til den mestvinnande spelaren i Viking. Johannessen spelte seks landskampar for Noreg i året 1975.

### Merittar
*Seriemeister 1972, 1973, 1974, 1975 og 1979 med Viking
*Cupmeister 1979 med Viking
*NM-sølv 1974 med Viking
*Seriebronse 1971 og 1978 med Viking

## Kjelder

**Denne artikkelen bygger på «[[:nb:Erik Johannessen|Erik Johannessen]]» frå ,  den 18. september 2015.*
Slovan Bratislava

**Športový Klub Slovan Bratislava** er ein slovakisk fotballklubb frå Bratislava som i 1969 gjekk heilt til topps i Cupvinnarcupen, då laget var det fyrste frå Aust-Europa som vann ei av dei store klubbturneringane i europeisk fotball.

### Soge
Klubben vart stifta i 1919 og er det mestvinnande fotballaget i Slovakia, med åtte seriemeisterskap i perioden 1993-2014. Tidlegare vann Slovan den tsjekkoslovakiske toppdivisjonen åtte gongar i tida 
1949-92.

Høgdepunktet for Slovan kom då laget i mai 1969 sigra i Cupvinnarcupen etter å ha vunne med 3-2 over FC Barcelona i ei sjåverdig finalekamp på St. Jakob-Park i Basel.

Heimebana Štadión Pasienky har plass til 13&nbsp;000 tilskodarar. Klubbfargane er lyseblå og kvit.

### Merittar
*Vinnar av Cupvinnarcupen: 1969
*Seriemeister i Tsjekkoslovakia (8): 1949, 1950, 1951, 1955, 1970, 1974, 1975 og 1992
*Seriemeister i Slovakia (10): 1994, 1995, 1996, 1999, 2009, 2011, 2013, 2014, 2019 og 2020

HC Slovan Bratislava er ein ishockeyklubb.

## Kjelder

**Denne artikkelen bygger på «[[:de:ŠK Slovan Bratislava|ŠK Slovan Bratislava]]» frå ,  den 18. september 2015.*
Ljubov Kozyreva

**Ljubov Vladimirovna Baranova**, fødd **Koyzyreva**, () var ein sovjet-russisk langrennar frå Bugry i Leningrad oblast som vann fire VM-gull og eitt OL-gull i perioden 1954-62.

### Medaljar i internasjonale meisterskap
*Ski-VM 1954 i Falun: Gullmedaljar på 10 km og 3 x 5 km stafett
*Vinter-OL 1956 i Cortina d'Ampezzo: Gullmedalje på 10 km, sølvmedalje i stafetten
*Ski-VM 1958 i Lahti: Gullmedalje i 3 x 5 km stafett, sølvmedalje på 10 km
*Vinter-OL 1960 i Squaw Valley: Sølvmedaljar på 10 km og 3 x 5 km stafett
*Ski-VM 1962 i Zakopane: Gullmedalje i 3 x 5 km stafett, sølvmedalje på 5 km

## Kjelder

**Denne artikkelen bygger på «[[:de:Ljubow Wladimirowna Kosyrewa|Ljubow Wladimirowna Kosyrewa]]» frå ,  den 18. september 2015.*
Radja Jerosjina

**Radja Nikolajevna Jerosjina** () var ein sovjetisk langrennar frå Izjevsk som saman med Alevtina Koltsjina og Ljubov Kozyreva vart verdsmeister i 3 x 5 km stafett med Sovjetunionen under Ski-VM 1958 i Lahti. Ho vann elles fire OL-medaljar og ein VM-bronse i tida 1956-62.

### Medaljar i internasjonale meisterskap
*Vinter-OL 1956 i Cortina d'Ampezzo: Sølvmedaljar på 10 km og i 3 x 5 km stafett
*Ski-VM 1958 i Lahti: Gullmedalje i 3 x 5 km stafett, nr fire på 10 km
*Vinter-OL 1960 i Squaw Valley: Sølvmedalje i 3 x 5 km stafett og bronsemedalje på 10 km
*Ski-VM 1962 i Zakopane: Bronsemedalje på 5 km

## Kjelder

**Denne artikkelen bygger på «[[:nb:Radja Jerosjina|Radja Jerosjina]]» frå ,  den 18. september 2015.*
Mirja Lehtonen

**Mirja Annikki Lehtonen**, gift **Kierros**, () var ein finsk langrennar frå Uurainen i Mellersta Finland som vann OL-sølv på 5 km under Vinter-OL 1964 i Innsbruck. Ho fekk elles med seg to stafett-bronsar frå høvesvis Ski-VM 1962 og dei nemnde vinterleikane i Innsbruck.

Lehtonen vart finsk meister på 10 km i tre år på rad, 1961-63. Ho deltok i Ski-VM 1962 i Zakopane, der ho vart nummer fem i begge dei individuelle tevlingane før ho gjekk Finland inn til bronsemedalje i 3 x 5 km stafett, langt bak dei andre medaljevinnarane; Sovjetunionen og Sverige.

Både i 1963 og -64 vann Lehtonen 5 km i den finske meisterskapen. Vinteren 1964 gjorde ho sitt livs løp då ho fylgde sovjetiske Klavdija Bojarskikh heilt "til døra" på 5 km under Vinter-OL 1964 i Innsbruck, i mål skilte det 2,4 sekundar i favør gullgrossist Bojarskikh. Lehtonen vart så nummer ti på 10 km, før ho atter gjekk Finland i mål på stafetten til bronse.

Ho la opp etter 1965-sesongen.

## Kjelder

**Denne artikkelen bygger på «[[:de:Mirja Lehtonen|Mirja Lehtonen]]» frå ,  den 18. september 2015.*  
 

**Denne artikkelen bygger på «[[:fi:Mirja Kierros|Mirja Kierros]]» frå ,  den 18. september 2015.*
Jacobs Douwe Egberts

**Jacobs Douwe Egberts** er ei internasjonal kaffiverksemd med hovudkontor i Nederland, skipa i juli 2015 ved at det USA-amerikanske selskapet Mondelez International (MDLZ) og D.E Master Blenders 1753 gjekk saman. Denne samaslutninga, som opphavleg vart gjord kjend 7. mai 2014, vart godkjend på visse vilkår av Europakommisjonen 5. mai 2015.

Kaffehuset Friele og House of Coffee i Bergen i Noreg fekk frå 2015 namnet Jacobs Douwe Egberts Norge (JDE) etter at dette selskapet, med kaffibrenneri på Midtun, vart seld av dei lokale eigarane.

## Soge
Douwe Egberts var ein nederlandsk matvareprodusent, og ein av dei største kaffiprodusentane i verda. Verksemda vart skipa i den vesle nederlandske byen Joure i Friesland i 1753 av Egbert Douwes som ein vanleg kjøpmannsbutikk, men utvikla seg i tidas løp til ein verksemd som stod for sal av te og kaffi i fleire land i Europa. Frå 1978 til 2012 var verksemda eigd av det USA-amerikanske daglegvarefirmaet Sara Lee, men i 2012 vart dette konsernet splitta opp, og Douwe Egberts vart sjølvstendig under det nye morselskapet, som fekk namnet D.E. Master Blenders 1753 NV. I mai 2014 gjorde altså D.E Master Blenders 1753 og Mondelez det kjend at dei ville slå saman kaffeverksemdene sine. Mondelez hadde etablert Jacobs som eit merkevarenamn, og dette avspeglar seg i namnet på den nyskipa samanslutninga.

## Bakgrunnsstoff

*
Mirja Hietamies

**Mirja Kyllikki Hietamies-Eteläpää** () var ein finsk langrennar frå Lemi i Södra Karelen som vart olympisk meister i stafett 1956 i Cortina d'Ampezzo og vann sølvmedaljen på 10 km under dei olympiske vinterleikane i Oslo i 1952.

Hietamies tok sølvet då dei finske utøvarane sikra seg alle medaljane i 10 km langrenn under Vinter-OL 1952, den aller fyrste internasjonale meisterskapstevlinga for kvinnelege langrennarar. Landskvinna Lydia Wideman vann gullet og Siiri Rantanen bronsen. To år seinare kom Hietamies inn til bronse i den individuelle tevlinga, og gjekk andre etappen for Finlands sølvlag i 3 x 5 km stafett då Ski-VM 1954 vart avvikla i Falun.

Under Vinter-OL 1956 i Cortina d'Ampezzo tok dei tre sølvkvinnene frå Falun-VM steget heilt til topps på sigerspallen etter OL-stafettevlinga. Sirkka Polkunen, Hietamies og Siiri Rantanen vann, 27 sekundar framom Sovjetunionen og med 47 sekundar til gode på Sverige.

Hietamies vart finsk meister på 10 km i 1953 og 1956.

## Kjelder

**Denne artikkelen bygger på «[[:de:Mirja Hietamies|Mirja Hietamies]]» frå ,  den 18. september 2015.*
FC Magdeburg

**1. Fußballclub Magdeburg** er ein fotballklubb frå Magdeburg i Tyskland, til 1991 i Aust-Tyskland, som vann Cupvinnarcupen i 1974.

FC Magdeburg vart skipa 22. desember 1965 då fotballavdelinga i SC Magdeburg vart skilt ut som ei eiga eining. Med unnatak for 1966/67-sesongen spelte klubben i DDR-Oberliga, toppdivisjonen i austtysk fotball, i tida frå 1960 til 1991. Klubben vart i den perioden seriemeister tre gongar og cupmeister sju gongar. Størst suksess hadde FC Magdeburg i Cupvinnarcupen 1974 med finalesiger 2-0 over AC Milan. Det var einaste gongen eit austtysk fotballag vann ein av dei store europacupane.

Etter at Aust-Tyskland og Vest-Tyskland vart samla (*der Wende*) spelte FC Magdeburg i regional amatør-fotball til 2015. Sidan hausten 2015 deltek klubben for fyrste gong i profesjonell fotball, på nivå tre i Bundesliga. 

FC Magdeburg si heimebane sidan 2007, MDCC-Arena, har plass til 30&nbsp;098 tilskodarar. Laget spelar i blå drakter, med kvite, vertikale striper på trøyene.

### Merittar
*Vinnar av Cupvinnarcupen: 1974
*Seriemeister i Aust-Tyskland: 1972, 1974 og 1975
*Cupmeister (FDGB-pokal) i Aust-Tyskland: 1964, 1965, 1969, 1973. 1978, 1979 og 1983

## Kjelder

**Denne artikkelen bygger på «[[:de:1. FC Magdeburg|1. FC Magdeburg]]» frå ,  den 18. september 2015.*
Arvo Viitanen

**Arvo Albert Viitanen** () var ein finsk langrennar frå Uurainen i Mellersta Finland som i 1954 vart verdsmeister i 4 x 10 km stafett, og som vann i alt seks VM- og OL-medaljar i tida 1954-58.

## Aktiv
Viitanen vann 18 km i Lahti-renna både i 1952, 1953 og 1954. Under Ski-VM 1954 i Falun vann han både gull, sølv og bronse i høvesvis 4 x 10 km stafett, 15 km og 50 km. På stafetten gjekk han tredjeetappen, dei andre gullvinnarane var August Kiuru, Tapio Mäkelä og Veikko Hakulinen.

I 1955-sesongen vann Viitanen femmila i Lahti og han vart finsk meister både på 15 og 50 km. Saman med Kiuru, Jorma Kortelainen og Hakulinen sikra han finsk sølv på stafetten under vinterleikane i Cortina d'Ampezzo. Seinare i OL-sesongen vann han 50-kilometeren i Holmenkollrenna i Oslo.

Under verdsmeisterskapen 1958 i heimlege Lahti sikra Viitanen seg to bronsemedaljar, fyrst på 4 x 10 km stafett og deretter på femmila. Hans siste store triumf var gullmedaljen på 30 km ved den finske skimeisterskapen 1959.

## Kjelder

**Denne artikkelen bygger på «[[:de:Arvo Viitanen|Arvo Viitanen]]» frå ,  den 18. september 2015.*  
 

**Denne artikkelen bygger på «[[:fi:Arvo Viitanen|Arvo Viitanen]]» frå ,  den 18. september 2015.*
Fjodor Terentjev

**Fjodor Mikhailovitsj Terentjev** () var ein sovjetisk langrennar frå ein landsby i Karelia. Han vann ein gullmedalje med Sovjetunionen i 4 x 10 km stafett, samt ein bronsemedalje på 50 km under Vinter-OL 1956 i Cortina d'Ampezzo.

Terentjev deltok på Sovjetunionen sine sølvlag i stafett både under Ski-VM 1954 og 1958. Under verdsmeisterskapen i Falun 1954 vart han elles nummer fire på 15 km og seks på 50 km. I dei olympiske vinterleikane i 1956 gjekk han fyrste etappen for Sovjetunionen sitt gullag i 4 x 10 km stafett; Pavel Koltsjin, Nikolaj Anikin og Vladimir Kuzin gjekk dei seinare etappane. Terentjev vann i tillegg bronsemedaljen på OL-femmila og vart nummer seks på 30 km.

Under Ski-VM 1958 i Lahti kom Terentjev på sjetteplass på 15 km, og gjekk på ny den fyrste stafettetappen då Sovjetunionen vart nummer to etter Sverige.

## Kjelder

**Denne artikkelen bygger på «[[:de:Fjodor Michailowitsch Terentjew|Fjodor Michailowitsch Terentjew]]» frå ,  den 18. september 2015.*
Betlehem guvernement

**Betlehem guvernement** (arabisk محافظة بيت لحم, *Muḥāfaẓat Bayt Laḥm*; hebraisk skrift נפת בֵּית לֶחֶם *Nafat Beit Leḥem*) er eit av 16 guvernement i Dei palestinske territoria. Han dekkjer eit område av Vestbreidda, sør for Jerusalem. Den største byen og distriktshovudstad er Betlehem. I følgje Palestinsk statistisk sentralbyrå var folketalet estimert til 199&nbsp;463 in 2012.

Fordi området er okkupert av Israel, kan palestinarar berre nytte 13 % av området og mykje av det er fragmentert.

## Stader

Guvernementet består av 10 kommunar, tre flyktningleirar, og 58 landsbyar.

### Kommunar
*Battir
*Beit Fajjar
*Beit Jala
*Beit Sahour
*Betlehem
*al-Dawha
*Husan
*al-Khader
*Nahalin
*Tuqu'
*al-Ubeidiya
*Za'atara

### Lokale- og landsbykommunar
*'Arab al-Rashayida
*Artas
*al-Asakra
*Beit Ta'mir
*Dar Salah
*Hindaza
*al 'Iqab
*Jab'a
*Juhdum
*Jurat ash Sham'a
*Marah Rabah
*Rakhme
*Umm Salamuna
*ash Shawawra
*Wadi al-Arayis
*Wadi Fukin
*al-Walaja

### Flyktningleirar
*Aida
*'Azza
*Dheisheh

## Kjelder

**Denne artikkelen bygger på «[[:en:Bethlehem Governement|Bethlehem Governement]]» frå ,  den 18. september 2015.* 
*** oppgav desse kjeldene:*
Deir al-Balah guvernement

**Deir el-Balah guvernement** (arabisk محافظة دير البلح, *Muḥāfaẓat Dayr al Balaḥ*) er eit av 16 guvernement i Den palestinske sjølvstyresmakta, sentralt på Gazastripa, som vert administrert av Den palestinske sjølvstyresmakta utanom grensa med Israel, luftrommet og havområdet utafor. Det samla arealet er 56 kvadratkilometer. I følgje Palestinsk statistisk sentralbyrå hadde regionen i 2006 208&nbsp;716 innbyggjarar fordelt på åtte busetnader.

## Stader
### Byar
* Deir al-Balah

### Kommunar
* az-Zawayda

### Landsbykommunar
* al-Musaddar
* Wadi as-Salqa

### Flyktningleirar
* Bureij
* Deir al-Balah-leiren
* Maghazi
* Nuseirat

## Kjelder

**Denne artikkelen bygger på «[[:en:Deir el-Balah Governorate|Deir el-Balah Governorate]]» frå ,  den 18. september 2015.* 
*** oppgav desse kjeldene:*



## Bakgrunnsstoff
Gaza guvernement

**Gaza guvernement** (arabisk محافظة غز, *Muḥāfaẓat Ġazza*) er eit av 16 guvernement i Den palestinske sjølvstyresmakta nord på den sentrale Gazastripa, som vert administrert av Den palestinske sjølvstyresmakta utanom grensa med Israel, luftrommet og havområdet utafor. I følgje Palestinsk statistisk sentralbyrå, var folketalet i distriktet 505&nbsp;700 i 2006.

Guvernementet består av ein by, tre kommunar og fleire flyktningleirar.

## Stader
### Byar
* Gaza by

### Bykommunar
* Al-Zahra

### Landsbykommunar
* Juhor ad-Dik
* Madinat al-Awda
* Al-Mughraqa (Abu Middein)

### Flyktningleirar
* Al-Shati-leiren (Strandleiren)

## Kjelder

**Denne artikkelen bygger på «[[:en:Gaza Governorate|Gaza Governorate]]» frå ,  den 18. september 2015.* 
*** oppgav desse kjeldene:*
* Gaza guvernement
Khan Yunis guvernement

**Khan Yunis guvernement** (arabisk محافظة خان يونس, *Muḥāfaẓat Ḫān Yūnis*) er eit av 16 guvernement i Den palestinske sjølvstyresmakta, sør på Gazastripa. Distriktshovusdtaden er Khan Yunis. Guvernementet har kring 280&nbsp;000 innbyggjarar. 

## Stader

### Byar
*Abasan al-Kabera
*Bani Suheila
*Khan Yunis

### Kommunar
*Abasan al-Saghira
*Khuza'a
*al-Qarara

### Landsbykommunar
*al-Fukhari
*Qa' al-Kharaba
*Qa' al-Qurein
*Qizan an-Najjar
*Umm Kameil
*Umm al-Kilab

## Kjelder

**Denne artikkelen bygger på «[[:en:Khan Yunis Governorate|Khan Yunis Governorate]]» frå ,  den 18. september 2015.* 
*** oppgav desse kjeldene:*
Nord-Gaza guvernement

**Nord-Gaza guvernement** (arabisk محافظة شمال غزة) er eit av 16 guvernement i Den palestinske sjølvstyresmakta på Gazastripa som vert administrert av Den palestinske sjølvstyresmakta utanom grensa med Israel, luftrommet og havområdet utafor. I følgje Palestinsk statistisk sentralbyrå, hadde guvernementet eit folketal på 270&nbsp;245 i 2007 fordelt på tre kommunar, to landsbykommunar og ein flyktningleir.

## Stader
* al-Beddawiya
* Beit Hanoun
* Beit Lahia
* Izbat Beit Hanun
* Jabalia

## Kjelder

**Denne artikkelen bygger på «[[:en:North Gaza Governorate|North Gaza Governorate]]» frå ,  den 18. september 2015.* 
*** oppgav desse kjeldene:*



## Bakgrunnsstoff
*palestinsk website
Rafah guvernement

**Rafah guvernement** (arabisk محافظة رفح}} *Muḥāfaẓat Rafaḥ*) er eit guvernement i Den palestinske sjølvstyresmakta heilt sør på Gazastripa. Distriktshovudstaden eller *muhfaza* er byen Rafah som ligg på grensa til Egypt. I følgje Palestinsk statistisk sentralbyrå hadde guvernementet eit folketal på 171&nbsp;363 i midten av 2006. Den stengde Yasser Arafat internasjonale lufthamn ligg her.

## Stader
* al-Bayuk
* al-Mawasi
* al-Qarya as-Suwaydiya
* Rafah (distriktshovudstad)
* Shokat as-Sufi

## Flyktningleirar
*Tel al-Sultan
*Rafah-leiren

## Sjå òg
* guvernement i Den palestinske sjølvstyresmakta

## Kjelder

**Denne artikkelen bygger på «[[:en:Rafah Governorate|Rafah Governorate]]» frå ,  den 18. september 2015.* 
*** oppgav desse kjeldene:*
* http://www.lib.utexas.edu/maps/middle_east_and_asia/gaza_strip_1999.jpg
* http://www.pcbs.gov.ps/Portals/_pcbs/populati/pop16.aspx
Hebron guvernement

**Hebron guvernement** (arabisk محافظة الخليل, *Muḥāfaẓat al-Ḫalīl*; hebraisk נפת חברון, *Nafat Ḥevron*) er eit administrativt distrikt i Den palestinske sjølvstyresmakta sør på Vestbreidda. 

Flatevidda til guvernementet er 1&nbsp;060 kvadratkilometer og folketalet er i følgje Palestinsk statistisk sentralbyrå i 2010 på 600&nbsp;364. Dette gjer Hebron guvernement til det største av dei 16 guvernementa, både i folketal og landareal i Dei palestinske territoria. Byen  Hebron er distriktshovudstad eller *muhfaza* (sete) for guvernementet. 

## Stader
Hebron guvernement har i alt sju byar og 18 kommunar. Guvernementet har òg meir enn 100 beduinlandsbyar og busetjingar som ikkje er førte opp under.

### Byar
* Dura
* Halhul
* Hebron (hovudstad)
* Yatta
* ad-Dhahiriya

### Kommunar
* Bani Na'im
* Beit 'Awwa
* Beit Ula
* Beit Ummar
* Deir Sammit
* Idhna
* Kharas
* Nuba
* Sa'ir
* as-Samu
* Surif
* Tarqumiya
* Taffuh

### Landsbykommunar
* Beit 'Amra
* Beit Einun
* Beit Kahil
* Beit ar-Rush al-Fauqa
* al-Burj
* Deir al-'Asal al-Fauqa
* ad-Duwwara
* Hadab al-Fawwar
* al-Heila
* Hureiz
* Imreish
* Karma
* al-Karmil
* Khalet al-Maiyya
* Khursa
* al-Kum
* As Simiya 
* Khirbet Safa
* Khirbat al-Simia
* Kuseis
* al-Majd
* Qalqas
* Qila
* al-Ramadien
* ar-Rihiya
* ash-Shuyukh
* Shuyukh al-Arrub
* as-Sura
* at-Tabaqa
* al-Uddeisa
* Zif

### Flyktningleirar
* al-Arroub
* al-Fawwar

## Sjå òg
* guvernement i Den palestinske sjølvstyresmakta

## Kjelder

**Denne artikkelen bygger på «[[:en:Hebron Governorate|Hebron Governorate]]» frå ,  den 18. september 2015.* 
*** oppgav desse kjeldene:*
Jenin guvernement

**Jenin guvernement** (arabisk محافظة جنين *Muḥāfaẓat Ǧanīn*; hebraisk נפת ג'נין, *Nafat Ǧanīn*) er eit av 16 guvernement i Den palestinske sjølvstyresmakta i Dei palestinske territoria. Han dekkjr den nordlegaste delen av Vestbreidda, inkludert området rundt byen Jenin. 

I følgje Palestinsk statistisk sentralbyrå hadde guvernementet i 2007 eit folketal på 256&nbsp;619 fordelt på 47&nbsp;437 hushaldningar. 100&nbsp;701 innbyggjarar (eller 39%) var under 15 år gamle og 80&nbsp;263 (eller 31%) var registrert som flyktningar. 

Det er det einaste guvernementet på Vestbreidda der det meste av landområdet er kontrollert av Den palestinske sjølvstyresmakta. Fire israelske busetjingar vart evakuerte som ein del av utrekkingsplanen til Israel i 2005.

## Stader
### Byar
* Jenin 
* Qabatiya

### Kommunar
* Ajjah
* Arrabah
* Burqin
* Dahiyat Sabah al-Khei
* Deir Abu Da'if
* Jaba
* Kafr Dan
* Kafr Rai
* Meithalun
* Silat al-Harithiya
* Silat ad-Dhahr
* Ya'bad
* al-Yamun
* Zababdeh

### Landsbykommunar

* 'Anin
* Anzah
* Araqah
* Arranah
* al-Attara
* Barta'a ash-Sharqiyah
* Bir al-Basha
* Deir Ghazaleh
* Fahma
* Fandaqumiya
* Faqqua
* Jalamah
* Jalbun
* Jalqamus 
* Kufeirit
* Mirka
* Misilyah
* al-Mughayyir
* Nazlet Zeid
* Rummanah
* Sanur
* ash-Shuhada
* Sir
* at-Tayba
* Ti'inik
* Tura al-Gharbiya
* Umm ar-Rihan
* Umm at-Tut
* Zububa

## Sjå òg
* guvernement i Den palestinske sjølvstyresmakta

## Kjelder

**Denne artikkelen bygger på «[[:en:Jenin Governorate|Jenin Governorate]]» frå ,  den 18. september 2015.* 
*** oppgav desse kjeldene:*
Jeriko guvernement

**Jeriko guvernement** (arabisk محافظة أريحا, *Muḥāfaẓat Arīḥā*; hebraisk נפת יריחו, *Nafat Yeriḥo*) er eit av 16 guvernement i Den palestinske sjølvstyresmakta (administrative distrikt) i Dei palestinske territoria. Det ligg aust på Vestbreidda, langs nordsida av Daudehavet og den sørlege Jordandalen ved grensa til Jordan. Guvernementet strekkjer seg vestover til fjella aust for Ramallah og austsida av Jerusalem, inkludert dei nordlege områda av Judeaørkenen. Folkesetnaden i Jeriko guvernement er estimert til å vere 31&nbsp;501, av dette kring 6&nbsp;000 palestinske flyktningar i leirar.   

Jordbruk er viktig for økonomien i området, særleg i dalen nær Jeriko, som er distriktshovudstad. Jeriko er ofte rekna som den eldste, kontinuerleg busette byen i verda og har mange arkeologiske stader og turistmål. 

Elishiaparken er ein oase i Jeriko distrikt med mange frukthagar, palmer og bananplantasjar.

## Stader
### Byar
* Jeriko

### Kommunar
* al-Auja
* al-Jiftlik

### Landsbyar
* Fasayil
* an-Nuway'imah
* Ein ad-Duyuk at-Tahta
* Ein ad-Duyuk al-Foqa
* az-Zubaidat

### Flyktningleirar
* Akabat Jaber
* Ein as-Sultan

## Kjelder

**Denne artikkelen bygger på «[[:en:Jericho Governorate|Jericho Governorate]]» frå ,  den 18. september 2015.* 
*** oppgav desse kjeldene:*
Nablus guvernement

**Nablus guvernement** (arabisk محافظة نابلس, *Muḥāfaẓat Nāblus*, hebraisk skrift נפת שכם *Napat Šəḵem*) er eit administrativt distrikt i Den palestinske sjølvstyresmakta i dei sentrale høglanda på Vestbreidda, 53 km nord for Jerusalem. Det dekkjer området kring byen Nablus som tener som *muhfaza* (sete) i guvernementet. 

## Kommunar
### Byar

*Nablus

### Kommunar

*Aqraba
*Asira ash-Shamaliya 
*Beita
*Huwara
*Jammain
*Qabalan
*Sebastia

### Landsbykommunar

*Asira al-Qibliya
*Azmut
*Awarta
*Al-Badhan
*Balata al-Balad
*Beit Dajan
*Beit Furik
*Beit Hasan
*Beit Iba
*Beit Imrin
*Beit Wazan
*Bizziriya
*Burin
*Burqa
*Deir al-Hatab
*Deir Sharaf
*Duma
*Einabus
*Furush Beit Dajan
*Ijnisinya 
*Jurish
*Kafr Qallil
*Al-Lubban ash-Sharqiya
*Majdal Bani Fadil
*An-Naqura
*An-Naseriya
*Odala
*Osarin
*Qaryut
*Qusin
*Qusra
*Rujeib
*Salim
*Sarra
*As-Sawiya
*Talfit
*Talluza
*Tell
*Urif
*Yanun
*Yasid
*Yatma
*Zawata
*Zeita Jammain

## Flyktningleirar
*Askar
*Balata
*Ein Beit al-Ma'

## Sjå òg
* guvernement i Den palestinske sjølvstyresmakta

## Kjelder


**Denne artikkelen bygger på «[[:en:Nablus Governorate|Nablus Governorate]]» frå ,  den 18. september 2015.* 
*** oppgav desse kjeldene:*
*Administrative divisions i palestinsk Territories 
* Nablus guvernement Website 
*http://www.nablus.plo.ps/ar/index.php?p=home
Qalqilya guvernement

**Qalqilya guvernement** (arabisk محافظة قلقيلية}}; hebraisk skrift נפת קלקיליה) er eit administrativt område i Den palestinske sjølvstyresmakta nordvest på Vestbreidda. Distriktshovudstaden eller *muhfaza* (sete) er byen Qalqilya som grensar til Den grøne linja.

## Stader
### Kommunar
* Azzun
* Hableh
* Qalqilya
* Kafr Thulth

### Landsbyar
* Azzun 'Atma
* Baqah
* Baqat al-Hatab
* Beit Amin
* Falamya
* Hajjah
* Immatain
* Islah
* Jayyous
* Jinsafut
* Jit
* Kafr Laqif
* Kafr Qaddum
* an Nabi Elyas
* Ras Atiya
* Sanniriya
* Fara'ata
* Salman

## Kjelder

**Denne artikkelen bygger på «[[:en:Qalqilya Governorate|Qalqilya Governorate]]» frå ,  den 18. september 2015.* 
*** oppgav desse kjeldene:*
Ramallah og al-Bireh guvernement

**Ramallah og al-Bireh guvernement** (arabisk محافظة رام الله والبيرة, *Muḥāfaẓat Rām Allāh wa l Bīra*; hebraisk נפת רמאללה ואל-בירה *Nafat Rāmallāh VeAl Bīra*) er eit av 16 guvernement i Den palestinske sjølvstyresmakta. Det dekkjer ein stor del sentralt på Vestbreidda, og grensar i sør til Jerusalem guvernement. Distriktshovudstaden eller *muhfaza* (sete) er byen al-Bireh. 

I følgje Palestinsk statistisk sentralbyrå (PCBS), hadde distriktet eit folketal på 279&nbsp;730 i 2007. 

## Stader
I følgje PCBS har guvernementet 78 busetnader, inkludert flyktningleirar. 

### Byar
*Ramallah: 27&nbsp;460
*Beitunia: 19&nbsp;761
*al-Bireh: 38&nbsp;202
*Rawabi: under bygging

### Kommunar

*Bani Zeid
*Bani Zeid al-Sharqiya
*Beit Liqya
*Bir Zeit
*Deir Ammar
*Deir Dibwan
*Deir Jarir
*al-Ittihad
*Kharbatha al-Misbah
*al-Mazra'a ash-Sharqiya
*Ni'lin
*Silwad
*Sinjil
*Turmus Ayya
*al-Zaitounah

### Landsbykommunar

*Aboud
*Abu Qash
*Abwein
*Ajjul
*'Atara
*Beitin
*Bil'in
*Beit Rima
*Beit Sira
*Beit Ur al-Fauqa
*Beit Ur al-Tahta
*Budrus
*Burqa
*Deir Ibzi
*Deir Abu Mash'al
*Deir Qaddis
*Deir as-Sudan
*Dura al-Qar
*Ein 'Arik
*Ein Qiniya
*Ein Yabrud
*al-Janiya
*Jifna
*Kafr Ein
*Kafr Malik
*Kafr Nima
*Khirbet Abu Falah
*Kobar
*al-Lubban al-Gharbi
*Mazra'a ash-Sharqiya
*al-Midya
*al-Mughayyir
*Nabi_Salih
*Qarawat Bani Zeid
*Qibya
*Rammun
*Rantis
*Ras Karkar
*Saffa
*Shuqba
*Surda
*Taybeh

### Flyktningleirar
*Am'ari
*Qalandia
*Jalazone

## Sjå òg
* guvernement i Den palestinske sjølvstyresmakta

## Kjelder

**Denne artikkelen bygger på «[[:en:Ramallah and al-Bireh Governorate|Ramallah and al-Bireh Governorate]]» frå ,  den 18. september 2015.* 
*** oppgav desse kjeldene:*
Salfit guvernement

**Salfit guvernement** (arabisk محافظة سلفيت *Muḥāfaẓat Salfīt*; hebraisk נפת סלפית, *Nafat Salfīt*) er eit av 16 guvernement i Den palestinske sjølvstyresmakta. Det ligg nordvest på Vestbreidda, og grensar til guvernementet Ramallah og al-Bireh i sør, Nablus i aust og Qalqilya i nord i tillegg til, Israel i vest. Distriktshovudstaden og største by er Salfit. 

I følgje Palestinsk statistisk sentralbyrå (PCBS), guvernementet hadde eit folketal på 64&nbsp;129 innbyggjarar i 2006. 

## Stader
*Biddya
*Bruqin
*Dar Abu Basal
*Deir Ballut
*Deir Istiya
*Farkha
*Haris
*Iskaka
*Izbat Abu Adam
*Kafr ad-Dik
*Khirbet Qeis
*Khirbet Susa
*Kifl Hares
*Marda
*Mas-ha
*Qarawat Bani Hassan
*Qira
*Rafat
*Salfit
*Sarta
*Yasuf
*Za'tara
*az-Zawiya

## Kjelder

**Denne artikkelen bygger på «[[:en:Salfit Governorate|Salfit Governorate]]» frå ,  den 18. september 2015.* 
*** oppgav desse kjeldene:*
Tubas guvernement

**Tubas guvernement** (arabisk محافظة طوباس *Muḥāfaẓat Ṭūbās*; hebraisk נפת טובאס *Nafat Ṭūbās*) er eit administrativt distrikt i Den palestinske sjølvstyresmakta nordaust på Vestbreidda. Distriktshovudstaden eller *muhfaza* er byen Tubas. I 2007 var folketalet 50&nbsp;267.

## Stader

### Byar
*Tubas

### Kommunar
*'Aqqaba 
*Tammun

### Landsbykommunar
*Bardala
*Ein al-Beida
*Kardala
*Ras al-Far'a
*Tayasir
*Wadi al-Far'a

### Landsbygruppe
*al-Bikai'a

### Flyktningleirar
*Far'a

## Kjelder


**Denne artikkelen bygger på «[[:en:Tubas Governorate|Tubas Governorate]]» frå ,  den 18. september 2015.* 
*** oppgav desse kjeldene:*



## Sjå òg
* guvernement i Den palestinske sjølvstyresmakta
Tulkarm guvernement

**Tulkarm guvernement** (arabisk محافظة طولكرم *Muḥāfaẓat Ṭūlkarm*; hebraisk נפת טולכרם, *Nafat Ṭūlkarm*) er eit administrativt distrikt og eit av 16 guvernement i Den palestinske sjølvstyresmakta nordvest på Vestbreidda. Guvernementet dekkjer eit område på 268 kvadratkilometer. I følgje Palestinsk statistisk sentralbyrå hadde guvernementet eit folketal på 172&nbsp;800 innbyggjarar i 2006. *Muhfaza* eller distriktshovudstad er byen Tulkarm.

## Stader
Tulkarm guvernement har 51 busetnader og to flyktningleirar.

### Kommunar
*Anabta
*Attil
*Bal'a
*Baqa ash-Sharqiyya
*Beit Lid
*Deir al-Ghusun
*Qaffin
*Tulkarm

### Landsbyar

## Kjelder

**Denne artikkelen bygger på «[[:en:Tulkarm Governorate|Tulkarm Governorate]]» frå ,  den 18. september 2015.* 
*** oppgav desse kjeldene:*
Wadi Qelt

**Wadi Qelt** (arabisk وادي القلط; òg: *Wadi al-Qult*, *Wadi el-Qult*, *Wadi Kelt*, *Wadi Qilt* eller *Wadi Qult*) eller **Nahal Prat** (hebraisk skrift נחל פרת) er ein dal («wadi»; arabisk وادي *wādī*) eller elv («nahal»; hebraisk skrift נחל) som renn vest til austgjennom Judeaørkenen på Vestbreidda. Ho spring ut nær Jerusalem og endra nær Jeriko, nær Daudehavet.

Wadi Qelt har ein unik variasjon i plante- og dyreliv.  St. Georg-klosteret og ei av dei eldste synagogene i verda, Shalom Al Yisrael-synagoga, ligg i Wadi Qelt, som er identifisert som den bibelske «Perat», nemnt i Jeremia 13:5.

## Historie
### Oldtida
Det ligg mange kloster og gamle kristne stader i Wadi Qelt. Ein har funne fleire akveduktar langs elva, den eldste datert attende til hashmoneiske tida (100-talet fvt.). Ein trur at Wadi Qelt-synagoga, bygd som ein del av eit hashmoneisk, kongeleg vinterpalass, er ei av dei eldste synagogene i verda. Staden var heimstad for vinterpalassa til dei hashmoneiske kongane og Herodes den store. 

Qubur Bani Isra'in er ein stor steinstruktur som stig opp frå eit steinete platå oppom Wadi Qelt.

### Moderne tid
Området var okkupert av Israel i 1967, og delar av dalen vart då erklært eit naturreservat, Nahal Prat naturreservat.
Den 20. desember 1968 vart den israelske oberstløytnanten Zvi Ofer drepen i kamp i Wadi Qelt, medan han forfølgde arabiske militante som hadde kryssa Jordanelva. Han leia eliteeininga Haruv, og var tidlegare militærguvernør i Nablus og mottok ein israelsk æresmedalje.

## Sjå òg
* Jordandalen

## Kjelder

**Denne artikkelen bygger på «[[:en:Wadi Qelt|Wadi Qelt]]» frå ,  den 18. september 2015.* 
*** oppgav desse kjeldene:*


## Bakgrunnsstoff
* Stader i Bibelen
Néa Vrasná

**Néa Vrasná** (gresk Νέα Βρασνά) er ein distriktsby i periferieininga Thessaloníki i periferien Sentral-Makedonía i Hellas. Néa Vrasná høyrer til kommunaleininga Ájos Jeórjos i kommunen Vólvi.

## Referansar
Vest-Jerusalem

**Vest-Jerusalem** syner til den delen av Jerusalem som vart verande under israelsk kontroll etter den arabisk-israelske krigen i 1948. Våpenkvilelinja delte byen i to, og den austlege delen av byen kom då under jordansk kontroll.

## Historie
### Deling i 1949

Delingsplanen til Dei sameinte nasjonane for Palestina gjorde Jerusalem og området rundt til ein internasjonal by.

Etter den israelsk-arabiske krigen 1948 vart Jerusalem delt i to delar, den vestlege delen, som hovudsakleg var folkesett av jødar, kom under israelsk styre, medan Aust-Jerusalem kom under jordansk styre og var hovudsakleg folkesett av palestinske muslimar og kristne.

Arabarar som budde i vestlege bydelar i Jerusalem, som Katamon eller Malha, vart tvungne til å dra, og det same måtte jødane i dei austlege områda, inkludert Gamlebyen i Jerusalem og Silwan. Nesten 70% av landområdet i Vest-Jerusalem hadde før Palestinamandatet vore eigd av palestinarar, noko som gjorde det hardt for dei utkasta palestinarane å godta israelsk kontroll i vest. Knesset vedtok lover som overførte denne arabiske landjorda til israelske, jødiske organisasjonar.

Det einaste austlege område av byen som art verande på israelske hender gjennom dei 19 åra med jordansk styre, var Skopusfjellet, der Det hebraiske universitetet i Jerusalem ligg. Dette danna ein enklave i denne perioden, og vert derfor ikkje rekna som ein del av Aust-Jerusalem.

### Hovudstad i Israel
Israel gjorde Vest-Jerusalem til hovudstaden sin i 1950. Den israelske regjeringa måtte investere stort i nye bygg, eit nytt universitet, nye tilsette, Den store synagoga og Knesset-bygningen.

### Samling
Under seksdagarskrigen i 1967, erobra Israel den austlege delen av byen i lag med heile Vestbreidda.

I 1980 annekterte dei israelske styresmaktene Aust-Jerusalem og samla byen att, men det internasjonale samfunnet godtok ikkje dette. Folkesetnaden i Jerusalem har i stort grad vore segregert gjennom denne aust-vest-delinga.

## Sjå òg
*Jerusalem distrikt
*Aust-Jerusalem

## Kjelder

**Denne artikkelen bygger på «[[:en:West Jerusalem|West Jerusalem]]» frå ,  den 19. september 2015.* 
*** oppgav desse kjeldene:*
Aleksandr Zavjalov

**Aleksandr Aleksandrovitsj Zavjalov** () er ein russisk tidlegare langrennsløpar som tevla for Sovjetunionen. Han vann verdscupen i langrenn i 1981 og 1983 og tok fem medaljar i OL og VM i tida 1980-84; ei gull-, tre sølv- og ein bronsemedalje.

## Aktiv
Zavjalov slo gjennom under dei olympiske leikane 1980 i Lake Placid. Han vart fyrst nummer sju på 15 km og tok så bronsemedaljen på femmila. Seinare i sesongen vann han 15 km i Lahti, fire sekundar framom Lars Erik Eriksen.

I 1981 vann Zavjalov verdscupen i langrenn, med 139 poeng kom han to poeng framom Oddvar Brå og 12 poeng framom Ove Aunli på dei neste plassane. Han vann einast eitt av dei ti renna i verdscupen, 15-kilometeren i Ramsau am Dachstein straks føre jul. Elles vart han nummer to bak Aunli på 15 km i La Bresse, og bak Brå på femmila i Holmenkollen. Tredjeplassar i sovjetiske Kavgolovo og i Falun var også viktige i poengstriden med Brå.

Som i Kollen-femmila året før måtte Zavjalov nøye seg med sølv og sjå Brå framom seg på resultatlista på 15 km under Ski-VM 1982 i nettopp Holmenkollen. Få dagar seinare, 25. februar 1982, kom så den legendariske avslutninga av 4 x 10 km stafett der dei to skirennarane kjempa drabeleg og dramatisk om sigeren. Inn mot målområdet ville begge vere i teten då Zavjalov fall og braut eine skistaven til Brå. Etter ein høgdramatisk spurt kom dei jamsides inn mot målseglet der Brå kasta seg over målstreken. Tvekampen enda med at både Noreg og Sovjetunionen vart kåra til vinnarar. Vladimir Nikitin, Aleksandr Batjuk og Jurij Burlakov var dei andre sovjetiske gullmedaljørane.

Zavjalov sikra seg sin andre verdscup-pokal i 1983-sesongen. Han vann tre av dei ti renna i verdscupen og sikra seg totalt 122 poeng, svenske Gunde Svan vann dei to siste renna og enda på 116 poeng.

Under vinterleikane 1984 i Sarajevo tok Zavjalov ein sølvmedalje på 15 km, bak landsmannen Nikolaj Zimjatov. Dei to og førnemnde Batjuk og Nikitin kom så på andreplass i 4 x 10 km stafett, ti sekundar bak Sverige.

### Medaljar og besteplasseringar i internasjonale meisterskap og renn
*1980: Bronsemedalje på OL-femmila i Lake Placid. Vinnar av 15 km i Lahti
*1981: Vinnar av 15 km i Ramsau am Dachstein
*1982: Sølvmedalje på 15 km og gullmedalje på stafetten under Ski-VM i Oslo
*1983: Vinnar av både 15 km i Sarajevo, 30 km i Falun og 15 km i Lahti
*1984: Sølvmedaljar på 30 km og 4 x 10 km stafett under Vinter-OL 1984 i Sarajevo

## Kjelder
**Sportsboken*, aktuelle årgangar

## Bakgrunnsstoff
*
Jevgenij Beljajev

**Jevgenij Prokopjevitsj Beljajev** () var ein russisk langrennar frå Kirovsk i Murmansk oblast som tevla for Sovjetunionen. Han vann OL-gull i 4 x 10 km stafett i 1980, OL-sølv på 15 km i 1976, to sølvmedaljar i Ski-VM 1978, samt stafett-bronse i 1976.

## Aktiv
Beljajev slo gjennom i 1975-sesongen med tredjeplassar på tremila i Falun og på 15 km i Lahti. Under vinterleikane 1976 i Innsbruck vann han sølvmedaljen på 15 km, 2,7 sekundar bak landsmannen Nikolaj Bazjukov, og gjekk fyrsteetappen for Sovjetunionen sitt bronselag i 4 x 10 km stafett. Seinare i OL-sesongen vart han nummer to på 15 km i Lahti, over halvminuttet bak Juha Mieto. I 1977 vart han nummer seks på 30 km i Falun.  

Til liks med OL 1976 vart Beljajev andremann på 15 km då Ski-VM 1978 vart arrangert i Lahti, polske Józef Łuszczek overraska stort og vann med ein margin på 2,3 sekundar til Beljajev. Ei lita veke seinare vann Beljajev ein ny sølvmedalje då han på femmila måtte sjå seg slått av svenske Sven-Åke Lundbäck.

Under Vinter-OL 1980 i Lake Placid gjekk Beljajev inn til femteplass på 15 km, før han gjekk tredjeetappen for Sovjetunionen i 4 x 10 km stafett. Saman med Vasilij P. Rotsjev, Nikolaj Bazjukov og Nikolaj Zimjatov syrgde han for at det vart olympisk gullmedalje. Til sist i leikane vart han nummer seks på 50-kilometeren.

Beljajev vart nummer tre på 15 km i Lahti i 1981, klart slått av nordmennene Oddvar Brå og Ove Aunli.

## Kjelder

**Sportsboken*, aktuelle årgangar
Iktaba

:*Iktaba er òg eit anna namn på landsbyen [[Anabta]]*

**Iktaba** (arabisk إكتابا) er ein palestinsk by som ligg fire kilometer nordaust for byen Tulkarm i Tulkarm guvernement nord på Vestbreidda. I følgje Palestinsk statistisk sentralbyrå (PCBS), hadde byen eit folketal på 2&nbsp;665 innbyggjarar i 2007. I 1997 utgjorde flyktningar 33 % av alle innbyggjarane.

## Kjelder

**Denne artikkelen bygger på «[[:en:Iktaba|Iktaba]]» frå ,  den 19. september 2015.* 
*** oppgav desse kjeldene:*
*  (p.  II:185 )
*   (Astaba, s. 354 )
*
*
*
*   (p. 182 )

## Bakgrunnsstoff
*Velkomen til Iktaba